**Informacija apie gautą Vilniaus rajono Pašilių žvyro telkinio dalies (30,0 ha) naudojimo poveikio aplinkai vertinimo ataskaitą**

2014-11-07 Poveikio aplinkai vertinimo ir taršos prevencijos skyrius, Tatjana Dunkauskienė, tel.: 8706 62033.

**Planuojamos ūkinės veiklos užsakovas (pavadinimas, adresas, telefonas, faksas)** – AB „EUROVIA LIETUVA“, Liepkalnio g. 85, LT-02121, Vilnius, tel. 8 612 91640, faks. (8 5) 215 2141.

**Planuojamos ūkinės veiklos (toliau - PAV) dokumentų rengėjas (pavadinimas, adresas, telefonas, faksas)** – B. Pinkevičiaus individuali įmonė, Konstitucijos pr. 23, LT-08105, Vilnius, tel./faks. (8 5) 273 5810.

**Planuojamos ūkinės veiklos pavadinimas –**Vilniaus rajono Pašilių žvyro telkinio dalies (30,0 ha) naudojimas.

**Planuojamos ūkinės veiklos vieta (apskritis, miestas, rajonas, seniūnija, kaimas, gatvė)** – Vilniaus apskritis, Vilniaus rajonas, Riešės seniūnija, Pašilių ir Palaukinės kaimų teritorija.

**Atsakinga institucija -**  Aplinkos apsaugos agentūra, A. Juozapavičiaus g. 9, LT-09311 Vilnius, tel. +370 70662008, faks.: +370 70662000.

**Poveikio aplinkai vertinimo subjektai:**

1. Vilniaus visuomenės sveikatos centras 2014-01-14 raštu Nr. (12.29)-2-384 pritarė PAV programai; 2014-10-27 raštu Nr. 12(12.30)-2-13194 pritarė PAV ataskaitai ir planuojamos ūkinės veiklos galimybėms.
2. Vilniaus rajono savivaldybės administracija 2014-02-11 raštu Nr. A33(1)-1358-(4.15) pritarė PAV programai su pastabomis; 2014-10-22 raštu Nr. A33(1)-7621-(4.15) pritarė PAV ataskaitai.
3. Kultūros paveldo departamento prie Kultūros ministerijos Vilniaus teritorinis padalinys 2014-01-09 raštu Nr. (9.38.-V)2V-23 pritarė PAV programai; 2014-07-21 raštu Nr. (9.38.-V)2V-795 pateikė išvadą, kad PAV ataskaitai pritaria, planuojama ūkinė veikla kultūros paveldo apsaugos požiūriu galima.
4. Vilniaus apskrities priešgaisrinė gelbėjimo valdyba 2014-01-09 raštu Nr. 3-26-96(10.1-26) pritarė PAV programai; 2014-09-10 raštu Nr. 3-26-3394(10.26) pritarė PAV ataskaitai ir planuojamos ūkinės veiklos galimybėms.

Informacija apie visuomenės viešą supažindinimą su planuojamos ūkinės veiklos poveikio aplinkai vertinimo ataskaita buvo skelbiama:respublikiniame laikraštyje „Lietuvos žinios“ (2014 m. gegužės 27 d.), laikraštyje „Vilniaus krašto savaitraštis“ (2014 m. gegužės 29 d.). Skelbimas buvo pakabintas Vilniaus rajono savivaldybės Riešės seniūnijos skelbimų lentoje (2014-05-22). Visuomenės viešas supažindinimas su PAV ataskaita įvyko 2014 m. birželio 14 d., 10 val., Riešės seniūnijoje (Molėtų g. 16, Didžiosios Riešės k., Vilniaus r.). Viešajame supažindinime dalyvavo PAV dokumentų rengėjo atstovai, planuojamos ūkinės veiklos užsakovo atstovas, suinteresuotos visuomenės atstovai į susirinkimą neatvyko. Susirinkimo metu ir po susirinkimo suinteresuotos visuomenės pasiūlymų nebuvo gauta.

Visuomenė apie parengtą PAV programą buvo informuota: respublikiniame laikraštyje „Lietuvos žinios“ (2013 m. gruodžio 28 d.), laikraštyje „Vilniaus krašto savaitraštis“ (2013 m. gruodžio 26 d.). Skelbimas buvo pakabintas Vilniaus rajono savivaldybės Riešės seniūnijos skelbimų lentoje (2013-12-27).

**Prašymų teikimo terminas** –iki 2014 m. lapkričio 21 d. visuomenė turi teisę kreiptis į atsakingą instituciją (Aplinkos apsaugos agentūrą) ir raštu pateikti prašymus planuojamos ūkinės veiklos poveikio aplinkai vertinimo ataskaitos klausimais.